**ชื่อเรื่อง**  : การพัฒนาผลสัมฤทธิ์ทางการเรียนวิชาคณิตศาสตร์เพิ่มเติม1 เรื่องประพจน์และการเชื่อม

 ประพจน์ โดยใช้แบบฝึกทักษะ ของนักเรียนชั้นมัธยมศึกษาปีที่ 4 โรงเรียนตรังรังสฤษฎ์

 จังหวัดตรัง

**ชื่อผู้รายงาน** : นางวิภาดา จิ้วตั้น

**ชื่อสถานศึกษา** : โรงเรียนตรังรังสฤษฏ์ อำเภอย่านตาขาว จังหวัดตรัง

**ปีที่ทำการศึกษา** : 2560

บทคัดย่อ

 การวิจัยครั้งนี้มีจุดมุ่งหมาย เพื่อพัฒนาผลสัมฤทธิ์ทางการเรียนวิชาคณิตศาสตร์เพิ่มเติม1 เรื่องประพจน์และการเชื่อมประพจน์ โดยใช้แบบฝึกทักษะ ของนักเรียนชั้นมัธยมศึกษาปีที่ 4 โรงเรียน
ตรังรังสฤษฎ์ จังหวัดตรัง

กลุ่มตัวอย่าง คือ นักเรียนชั้นมัธยมศึกษาปีที่ 4 ภาคเรียนที่ 1 ปีการศึกษา 2560
โรงเรียนตรังรังสฤษฎ์ อ.ย่านตาขาว จ.ตรัง จำนวน 10 คน เครื่องมือที่ใช้ในการวิจัย ได้แก่ แผนการจัดการเรียนรู้ และแบบทดสอบวัดผลสัมฤทธิ์ทางการเรียนวิชาคณิตศาสตร์เพิ่มเติม1 เรื่องประพจน์และการเชื่อมประพจน์ วิเคราะห์ข้อมูลใช้ค่าเฉลี่ย (x) ค่าส่วนเบี่ยงเบนมาตรฐาน (SD) และทดสอบค่าที (t – test) ที่ระดับนัยสำคัญ 0.05

 ผลการวิจัยพบว่านักเรียนจำนวนหนึ่งมีการพัฒนาผลสัมฤทธิ์ทางการเรียนเพิ่มมากขึ้นโดยใช้แบบฝึกทักษะที่มุ่งเน้นให้ผู้เรียนพัฒนาความรู้ ทักษะทางคณิตศาสตร์และคุณลักษณะอันพึงประสงค์ รวมทั้งมีเจตคติ
ที่ดีต่อคณิตศาสตร์ ส่งผลให้นักเรียนมีผลสัมฤทธิ์ทางการเรียนดีขึ้น และยังสามารถเข้าใจในเนื้อหามากยิ่งขึ้น